Shveytsariyada avtomobil davlat raqami rekord summaga xarid qilindi. Xabarlarga ko‘ra, Vale kantonida o‘tkazilgan kim oshdi savdosida fuqaro 158 ming dollar (160 ming frank) evaziga o‘zi xohlagan raqamni sotib oldi, deb yozmoqda Local portali. Kanton hokimiyati ma’lumotlariga ko‘ra, bu summa "barcha taxminlardan oshib tushgan", chunki ushbu mablag‘ Shveytsariya tarixida transport vositasi davlat raqami uchun to‘langan eng yirik to‘lovdir. Kim oshdi savdosi tashkilotchilari avtomobil davlat raqamlarini bir oy muqaddam 15 fevralda savdoga qo‘ygan edi. VS 1 raqami 17 kishining e’tiborini tortgan, bu kurashda Matrans laqabli mijoz yutib chiqqan. U Shveytsariyaning avvalgi rekordidan o‘zgan. Avvalroq, noma’lum xaridor SG 1 raqami uchun 133 ming dollar (135 ming frank) to‘lagan.